Tryggvi Þórhallsson
B' e diadhair, sagart agus neach-poileataigs  à Innis Tìle a bh' ann an Tryggvi Þórhallsson. Rugadh e air 9 an Gearran 1889 ann an Reykjavík. Fhuair e a chuid foghlaim aig Menntaskólinn í Reykjavík agus Oilthigh Innis Tìle, far an robh e cuideachd na Neach-teagaisg. Mar shagart, bha e os cionn pharaiste ann an Vesturland bho 1913 gu ruige 1916, nuair a thill e a Reykjavík. Chaidh a thaghadh dhan Alþingi airson a' chiad turais ann an 1923 agus bha e na labhraiche ann an 1933. Bha e na fhorsætisráðherra (Gàidhlig: Prìomh-mhinistear) bho 1927 gu ruige 1932 às leth Framsóknarflokkurinn (Gàidhlig: Am Pàrtaidh Adhartach). Phòs e aig Anna Guðrún Klemensdóttir  ann an 1913 agus fhuair iad seachdnar duine cloinne còmhla. Bha athair, Þórhallur Bjarnarson, na easbaig nàiseanta, agus bha a phiuthar, Dora Þórhallsdóttir, pòsta aig Ásgeir Ásgeirsson, a lean Þórhallsson mar fhorsætisráðherra, cuideachd airson Framsóknarflokkurinn, bho 1932 gu ruige 1934. Dheasaicheadh e am pàipear-naidheachd Tíminn fad 10 bliadhna. Chaochail Þórhallsson ann an Reykjavík air 13 an t-Iuchar 1935.

Caibineit Þórhallsson
Seo, mar a leanas, liosta nan daoine a ghabh pàirt ann an caibineit fhad 's a bha Þorláksson os cionn an riaghaltais. Bhuinneadh ias uile gu Framsóknarflokkurinn:

Tryggvi Þórhallsson, Prìomhaire (gu ruige 20.04.1931) agus (an dèidh 20.08.1931) Cosnadh (bho 08.12.1928 gu ruige 07.03.1929) Ionmhais agus (bho 20.04.1931 - 20.08.1931) Ceartas
Jónas Jónsson frá Hriflu: (gu ruige 20.04.1931 bho 20.08.1931) Ceartas agus Foghlam
Einar Árnason: (bho 07.03.1929 gu ruige 20.04.1931) Ionmhais
Magnús Kristjánsson: (gu ruige 08.12.1928) Ionmhais - nuair a Caochail e
Sigurður Kristinsson: (bho 20.04.1931 gu ruige 20.08.1931) Cosnadh
Ásgeir Ásgeirsson: (bho 20.08.1931) Ionmhais

Iomraidhean

Ceanglaichean a-mach 
Framsóknarflokkurinn

Creideamh
Daoine
Daoine à Innis Tìle
Innis Tìle
Luchd-poileataigs Eòrpach
Poileataigs
Diadhaireachd